Diari Oficial de la Generalitat Valenciana


Sumari del DOGV 2396, del 28-11-1994 (1994/833160)

DECRET 225/1994, de 8 de novembre, del Govern Valencià, pel qual s'accepta la cessió gratuïta de la propietat de l'immoble de 620,40 metres quadrats situat als carrers de Cervantes i Mariano Benlliure, destinat a la construcció d'un centre de salut comarcal, realitzada per l'Ajuntament de Faura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/11/08/225/dof/vci/html**

### Dades del document

Número de DOGV
:   2396

Data del DOGV
:   28-11-1994

Secció del DOGV
:   DISPOSICIONS GENERALS

Número del document
:   1994/833160


Data del document
:   08-11-1994

Organisme emissor
:   Conselleria d'Economia i Hisenda

Tipus de document
:   Decret

DECRET 225/1994, de 8 de novembre, del Govern Valencià, pel qual s'accepta la cessió gratuïta de la propietat de l'immoble de 620,40 metres quadrats situat als carrers de Cervantes i Mariano Benlliure, destinat a la construcció d'un centre de salut comarcal, realitzada per l'Ajuntament de Faura. L'Ajuntament de Faura, en la sessió plenària realitzada el dia 25 d'abril de 1991, acordà la cessió gratuïta a la Generalitat Valenciana de la propietat de l'immoble, situat als carrers de Cervantes i Mariano Benlliure, propietat de l'ajuntament esmentat.  
La cessió es realitza amb el determinant fi de construir-hi un centre de salut comarcal.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 8 de novembre de 1994,  
DECRETE:  
Article primer  
Acceptar la cessió gratuïta de la propietat realitzada per l'Ajuntament de Faura de l'immoble de 620,40 metres quadrats de superfície, situat al carrer de Cervantes i Mariano Benlliure, que confronta: dreta, entrant-hi pel carrer de Cervantes, carrer de Mariano Benlliure; esquerra, entrant-hi, habitatge de Luis Badebes Guillén, i fons, habitatge de Carmen Pérez.  
Aquesta finca s'haurà de segregar de la inscrita en el Registre de la Propietat de Sagunt, foli 154, tom 298, llibre 7 de Faura, finca 834.  
Article segon  
La cessió gratuïta efectuada per l'Ajuntament de Faura es fa amb la condició de destinar l'immoble a centre de salut comarcal.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 8 de novembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI